Selle täpsuse juures, kuidas me SKP-asju suudame mõõta, ei näe mina isiklikult -2 protsendil ja +2 protsendil väga vahet. Väike vahe muidugi on, aga see ei ole põhimõtteline, rääkimata siis vahest -0,1 protsendiga, mis on rahandusministeeriumi prognoos. Neist  erinevustest loetakse välja rohkem, kui seal on. SEB prognoosist koristasin ära komakohad, sest nagu ma olen öelnud, on komakoha täpsusega prognoosimine paremal juhul naljakas, halvemal juhul kahjulik.